廣州經濟技術開發區（粵拼：gwong2 zau1 ging1 zai3 gei6 seot6 hoi1 faat3 keoi1） （英文：Guangzhou Economic and Technological Development Zone）係中國國務院喺1984年12月15號批准成立嘅一個中國國家級高新區，喺廣州市嘅蘿崗區（而家黃埔區）入面，1984年12月28號開始奠基。喺1997年，為咗加快發展廣州嘅高新技術產業，廣州市政府就調整咗高新區嘅管理體制，形成咗由廣州科學城、天河科技園、黃花崗科技園同民營科技園喺埋一齊嘅「一區多園」新格局。
喺1991年—2000年，廣州經濟技術開發區係經過咗2次嘅發展：
喺1991年，廣州市政府發佈咗《關於廣州市經濟技術開發區進一步擴大改革開放嘅決定》提出咗發展廣州經濟技術開發區。1992年初，鄧小平嚟咗中國南邊重發表咗講話報告，話咗要把握好機會嚟深化改革。通過學咗鄧小平嘅重要講話同中共十四大嘅精神，廣州經濟技術開發區重結合咗實際，定咗條《關於進一步深化改革，擴大開放嘅問題決定》，呢份嘢提出咗起保稅區同雲埔工業區嚟深化改革同加強廉政建設、精神文明建設呢15條意見。 喺呢個階段，廣州經濟技術開發區一共搞掂咗投資92.42億元嘅固定資產投資。其中1995年就丼咗11.42億蚊嘅新區基礎嘅建設，就係噉，大幅度發展咗區域嘅經濟，嗰時，1995年嘅廣州開發區工業總產值就突破咗100億蚊嘅關口，去到140億蚊。
1995年11月，國務院特區辦就喺廣州經濟技術開發區入面開咗沿海14個經濟技術開發區嘅工作座談會，而呢個會係交流同研究咗中國入面嘅各個開發區，重搞咗第二次嘅創業思路。到咗1997年嘅中共十五大入面，要求咗經濟特區喺體制創新、產業升級同擴大開放呢啲方面，一定要做高佬。就喺呢個發展階段，廣州經濟技術開發區一共搞掂咗210.6億蚊嘅固定資產投資。喺2000年重實現咗超過338.9億蚊嘅工業總產值投資。
廣州經濟技術開發區喺廣州市嘅東邊，穗港澳黃金三角洲嘅中心地帶，東南邊靠住東莞、西南邊靠住番禺區，陸路可以去到增城、黃埔區、白雲區同天河區。到2000年底，廣州經濟技術開發區嘅規劃面積已經從1984年嘅9.6平方公里擴大到88.77平方公里，重分開咗西區、東區（出口加工區）、永和經濟區（廣州台商投資區）同埋廣州科學城呢4個區域。
西區喺黃埔新港、珠江同東江嘅交界之間嗰邊，規劃面積係9.6平方公里。經過咗十幾年嘅開發建設，西區已經發展到有完善配套設施嘅工業園區。
永和經濟區喺增城區永和鎮，喺1993年成立，而佢嘅規劃面積係34.7平方公里。1995年，廣州市政府決定喺永和經濟區入面起笪廣州市台商投資區。重正式批准將永和經濟區劃入廣州經濟技術開發區入面。
廣州科學城喺廣州市區東北邊嘅白雲生態保護區附近，喺1998年12月28號開始奠基，佢嘅規劃面積有37.47平方公里。
廣州經濟技術開發區喺經濟發展入面，充分利用咗政策、資源等各方面嘅優勢嚟先快人一步嘅同時，始終重注意咗建設同發展嘅大局，積極噉發揮咗地區經濟嘅示範、輻射同帶動嘅作用。